ai4bharat/Pralekha huggingface dataset:
বিজ্ঞানওপ্রযুক্তিমন্ত্রক
ভারতের স্বাধীনতার ৭৫ বছর উপলক্ষে তরুণ উদ্ভাবকদের জন্য প্রথম মেন্টরশিপ কর্মসূচির সূচনা করেছেন কেন্দ্রীয় মন্ত্রী ডা. জিতেন্দ্র সিং
নয়াদিল্লি, ৮ নভেম্বর, ২০২১
বিজ্ঞান, প্রযুক্তি ও ভূ-বিজ্ঞান দপ্তরের স্বাধীন দায়িত্বপ্রাপ্ত এবং প্রধানমন্ত্রীর দপ্তর, কর্মী, জন-অভিযোগ, পেনশন, পারমাণবিক শক্তি ও মহাকাশ দপ্তরের প্রতিমন্ত্রী ডা. জিতেন্দ্র সিং ভারতের স্বাধীনতার ৭৫ বছর পূর্তি উপলক্ষে আজ তরুণ উদ্ভাবকদের জন্য প্রথম মেন্টরশিপ কর্মসূচির সূচনা করেছেন।
ডা. সিং বলেন প্রধানমন্ত্রী শ্রী নরেন্দ্র মোদীর নেতৃত্বাধীন সরকার দেশের যুব সম্প্রদায় সহ জনসাধারণের মধ্যে বিজ্ঞানমনস্কতা গড়ে তুলতে, বিজ্ঞানের গবেষণা ও উদ্ভাবনে উৎসাহিত করতে বিভিন্ন পদক্ষেপ নিয়েছে। দেশের প্রতিটি জেলায় একটি করে স্টার কলেজ গড়ে তোলা হবে। জৈব প্রযুক্তি দপ্তরের সহায়তায় এই কর্মসূচিতে কর্মশালা, প্রতি মাসে একটি করে বৈঠক এবং গ্রামাঞ্চল ও পিছিয়ে পড়া অঞ্চলের কলেজগুলির জন্য বিশেষ কর্মসূচির আয়োজন করা হবে। এর ফলে, নতুন কলেজগুলি স্টার কলেজ প্রকল্পের আওতায় আসার সুযোগ পাবে। স্টার কলেজ কর্মসূচিতে জৈব প্রযুক্তি দপ্তর দেশজুড়ে স্নাতক পর্যায়ের বিজ্ঞান পাঠক্রমকে শক্তিশালী করে তোলার উদ্যোগ নিয়েছে। আজকের কর্মসূচির সূচনা অনুষ্ঠানে মন্ত্রী বলেন, আগামী ২৫ বছরে দেশজুড়ে প্রতিটি ক্ষেত্রে বিজ্ঞান ও প্রযুক্তির উদ্ভাবনে সাহায্য করতে এই কর্মসূচি সহায়ক হবে। প্রধানমন্ত্রী শ্রী নরেন্দ্র মোদীর স্বাধীনতার দিবসের ভাষণের সঙ্গে সাযুজ্য রেখে এই পরিকল্পনা করা হয়েছে। মন্ত্রী জানান, ইতিমধ্যেই দেশে ২৭৮টি স্নাতক স্তরের কলেজ এই প্রকল্পের আওতাভুক্ত হয়েছে। এক্ষেত্রে গ্রামাঞ্চল এবং শহরাঞ্চলের মধ্যে যাতে কোনও পার্থক্য না থাকে, সেদিকে গুরুত্ব দেওয়া হয়েছে। গ্রামাঞ্চলের ৫৫টি কলেজ এবং উচ্চাকাঙ্ক্ষী জেলাগুলির ১৫টি কলেজ দু’বছরের মধ্যে এই প্রকল্পের আওতায় আসায় মন্ত্রী সন্তোষপ্রকাশ করেন।
ডা. সিং বলেন, বিগত পাঁচ বছর ধরে দেশের ১.৫ লক্ষ ছাত্রছাত্রী স্টার কলেজ কর্মসূচিতে লাভবান হচ্ছেন। এই কর্মসূচির আওতায় কলেজগুলিতে গবেষণার বিভিন্ন সরঞ্জাম কেনা, শিক্ষক-শিক্ষিকা এবং গবেষণাগারের কর্মীদের প্রশিক্ষণ দেওয়া, বিশিষ্ট বিজ্ঞানীদের বক্তৃতামালার আয়োজন করা, গবেষণা প্রতিষ্ঠান এবং শিল্প সংস্থা ঘুরে দেখার মতো নানা উদ্যোগ নেওয়া হয়। সর্বাঙ্গীণ এই উদ্যোগের ফলে ছাত্রছাত্রীরা বিজ্ঞান নিয়ে পড়াশোনা করতে উৎসাহিত হন। তিনি আরও বলেন, স্টার কলেজ কর্মসূচির আওতায় জৈব প্রযুক্তি, জৈব প্রযুক্তিগত শিল্প সংস্থাগুলিতে প্রশিক্ষণ কর্মসূচি, গবেষণা এবং ফেলোশিপ কর্মসূচিতে সাহায্য করা এই প্রকল্পের অন্যতম উদ্দেশ্য।
CG/CB/DM/
(Visitor Counter : 163
রাষ্ট্রপতিরসচিবালয়
পশ্চিমবঙ্গের নতুন রাজ্যপাল হিসেবে শপথ নিলেন শ্রী জগদীপ ধনকর
কলকাতা, ৩০ জুলাই, ২০১৯
পশ্চিমবঙ্গের নতুন রাজ্যপাল হিসেবে আজ শপথগ্রহণ করেছেন শ্রী জগদীপ ধনকর। রাজভবনে এক অনুষ্ঠানে নতুন রাজ্যপালকে শপথবাক্য পাঠ করান কলকাতা হাইকোর্টের প্রধান বিচারপতি টি বি এন রাধাকৃষ্ণন। শপথগ্রহণ অনুষ্ঠানে উপস্হিত ছিলেন মুখ্যমন্ত্রী মমতা ব্যানার্জী, রাজ্য মন্ত্রিসভার একাধিক সদস্য এবং অন্যান্য পদস্হ আধিকারিকরা।
রাজ্যপাল শ্রী ধনকর শ্রী কেশরীনাথ ত্রিপাঠির জায়গায় স্হলাভিষিক্ত হয়েছেন। রাজ্যপাল হিসেবে শ্রী ত্রিপাঠির মেয়াদ গত ২৩ জুলাই সম্পূর্ণ হয়েছে।
নতুন রাজ্যপাল সুপ্রীম কোর্টের বিশিষ্ট আইনজীবি ছিলেন। এদিন নব-নিযুক্ত রাজ্যপাল কলকাতা বিশ্ববিদ্যালয়, যাদবপুর বিশ্ববিদ্যালয়, প্রেসিডেন্সি বিশ্ববিদ্যালয় এবং বিশ্বভারতী বিশ্ববিদ্যালয়ের উপাচার্যদের সঙ্গে সাক্ষাৎ করেন।
CG/SS/NS
(Visitor Counter : 69
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৯৪ কোটি ২৭ লক্ষ ছাড়িয়েছে
১২-১৪ বছর বয়সীদের ৩ কোটি ৪৫ লক্ষের বেশি টিকার প্রথম ডোজ দেওয়া হয়েছে
দেশে সংক্রমিত চিকিৎসাধীনের সংখ্যা বর্তমানে ২৬ হাজার ৯৭৬
গত ২৪ ঘণ্টায় ৩ হাজার ৭১৪ জন নতুন করে আক্রান্ত হয়েছেন
জাতীয় স্তরে কোভিড মুক্ত হওয়ার হার বর্তমানে ৯৮.৭২ শতাংশ
সাপ্তাহিক সংক্রমণের হার বর্তমানে ০.৯৭ শতাংশ
নয়াদিল্লী, ০৭ জুন, ২০২২
ভারতে এ পর্যন্ত ১,৯৪,২৭,১৬,৫৪৩টি টিকার ডোজ দেওয়া হয়েছে। ১৬ই মার্চ থেকে ১২-১৪ বছর বয়সীদের টিকা দেওয়া শুরু হয়েছে। এ পর্যন্ত ৩,৪৫,৫৮,৩৬৬ জন নাবালক-নাবালিকা টিকার প্রথম ডোজ পেয়েছে। ১৮-৫৯ বছর বয়সীদের মধ্যে ১০ই এপ্রিল থেকে সতর্কতামূলক টিকার ডোজ দেওয়া শুরু হয়েছে।
স্বাস্থ্য কর্মীদের মধ্যে ১,০৪,০৭,৩৩৬ জন টিকার প্রথম ডোজ, ১,০০,৪৪,৩৪২ জন টিকার দ্বিতীয় ডোজ এবং ৫৩,১৫,৭৩৭ জন সতর্কতামূলক ডোজ পেয়েছেন। প্রথম সারির করোনা যোদ্ধাদের মধ্যে ১,৮৪,১৯,৯১৫ জন প্রথম ডোজ, ১,৭৫,৯০,৯১৭ জন দ্বিতীয় ডোজ এবং ৮৯,৬৪,৬৭৭ জন সতর্কতামূলক ডোজ পেয়েছেন। ১২-১৪ বছর বয়সীদের মধ্যে প্রথম ডোজ পেয়েছে ৩,৪৫,৫৮,৩৬৬ জন এবং দ্বিতীয় ডোজ পেয়েছে ১,৭৯,৬৯,১২০ জন। ১৫-১৮ বছর বয়সীদের মধ্যে প্রথম ডোজ পেয়েছে ৫,৯৬,৪৯,৫১৯ জন এবং দ্বিতীয় ডোজ পেয়েছেন ৪,৬৩,৪৬,৯৭০ জন। ১৮-৪৪ বছর বয়সী নাগরিকদের মধ্যে প্রথম ডোজ পেয়েছেন ৫৫,৭৩,৭৩,৬১১ জন; দ্বিতীয় ডোজ পেয়েছেন ৪৯,২২,৫৪,৯৩০ জন এবং সতর্কতামূলক ডোজ পেয়েছেন ১১,৬৮,৬৭৪ জন। ৪৫-৫৯ বছর বয়সী নাগরিকদের মধ্যে প্রথম ডোজ পেয়েছেন ২০,৩২,৮৯,৩১৯ জন; দ্বিতীয় ডোজ পেয়েছেন ১৯,১৩,৪২,০৫৮ জন এবং সতর্কতামূলক ডোজ পেয়েছেন ১৫,৯০,১২০ জন। যাঁদের বয়স ৬০-এর ওপরে তাঁদের মধ্যে ১২,৭১,২১,৬৭৬ জন প্রথম ডোজ, ১১,৯৩,৬৯,০৮৩ জন দ্বিতীয় ডোজ এবং ১,৯৯,৪০,১৭৩ জন সতর্কতামূলক ডোজ পেয়েছেন। এ পর্যন্ত দেশে মোট ৩,৬৯,৭৯,৩৮১টি সতর্কতামূলক ডোজ দেওয়া হয়েছে।
ভারতে কোভিড সংক্রমণের হার ক্রমশ নিম্নমুখী। গত ২৪ ঘণ্টায় নতুন করে সংক্রমিত হয়েছেন ৩ হাজার ৭১৪ জন। বর্তমানে ২৬ হাজার ৯৭৬ জন চিকিৎসাধীন। দেশে মোট সংক্রমিতের মাত্র ০.০৬ শতাংশ চিকিৎসাধীন।
জাতীয় স্তরে আরোগ্য লাভের হার ৯৮.৭২ শতাংশ। গত ২৪ ঘণ্টায় ২ হাজার ৫১৩ জন কোভিড মুক্ত হয়েছেন। সর্বশেষ তথ্য অনুযায়ী, দেশে ৪ কোটি ২৬ লক্ষ ৩৩ হাজার ৩৬৫ জন সুস্থ হয়ে উঠেছেন।
দেশ জুড়ে নমুনা পরীক্ষার পরিমাণ বৃদ্ধি করা হচ্ছে। গত ২৪ ঘন্টায় ৩ লক্ষ ৭ হাজার ৭১৬টি নমুনা পরীক্ষা করা হয়েছে। এ পর্যন্ত দেশে ৮৫ কোটি ৩২ লক্ষ ৯ হাজার ২৬২টি নমুনা পরীক্ষা করা হয়েছে।
ভারতে নমুনা পরীক্ষা ক্রমশ বৃদ্ধি পাচ্ছে। বর্তমানে সাপ্তাহিক সংক্রমণের হার ০.৯৭ শতাংশ এবং দৈনিক সংক্রমণের হারও ১.২১ শতাংশ।
CG/CB/NS
(Visitor Counter : 63
সারওরসায়নমন্ত্রক
সার্জিকাল ও মাস্ক সহ হ্যান্ড স্যানিটাইজার এবং দস্তানার মূল্য নিয়ন্ত্রণ তথা যোগান সুনিশ্চিত করতে বিপর্যয় ব্যবস্থাপনা আইন মোতাবেক সরকারের ব্যবস্থা গ্রহণ
নয়াদিল্লি, ১৩ মার্চ, ২০২০
বাজারে সার্জিকাল সামগ্রী ও মাস্ক সহ হ্যান্ড স্যানিটাইজার ও দস্তানার অভাব এবং কালো বাজারি সংক্রান্ত রিপোর্টের প্রেক্ষিতে জাতীয় ফার্মাসিউটিকাল প্রাইসিং অথরিটি  উক্ত সামগ্রীগুলিকে অবিলম্বে ড্রাগ বা ওষুধ জাতীয় উপকরণ হিসাবে ঘোষণা করে বিজ্ঞপ্তি জারির জন্য স্বাস্থ্য ও পরিবার কল্যাণ মন্ত্রকের কাছে অনুরোধ করেছে। উদ্দেশ্য, জনস্বার্থে উক্ত সামগ্রীগুলির বাজারে যোগান সুনিশ্চিত করা এবং মূল্য নিয়ন্ত্রণে রাখতে এনপিপিএ-কে প্রয়োজনীয় ক্ষমতা দেওয়া।
কেন্দ্রীয় স্বাস্থ্য ও পরিবার কল্যাণ মন্ত্রকের নির্দেশ অনুযায়ী, ২০০৫ সালের বিপর্যয় ব্যবস্থাপনা আইনের সংশ্লিষ্ট ধারা মোতাবেক সার্জিকাল সামগ্রী ও মাস্ক সহ হ্যান্ড স্যানিটাইজার ও দস্তানার পর্যাপ্ত যোগান সুনিশ্চিত করতে ও মূল্য নিয়ন্ত্রণে রাখতে এনপিপিএ-কে দায়িত্ব দেওয়া হয়েছে। সেই অনুসারে, জনস্বার্থে এনপিপিএ গত ১৩ই মার্চ এক নির্দেশনামায় কোভিড-১৯জনিত পরিস্থিতি মোকাবিলায় উক্ত সামগ্রীগুলির যোগান বাজারে সুনিশ্চিত রাখতে এবং ন্যূনতম খুচরো মূল্য স্থির রাখতে প্রয়োজনীয় ব্যবস্থা গ্রহণের জন্য সমস্ত রাজ্য ও কেন্দ্রশাসিত অঞ্চলকে নির্দেশ দেয়। ঐ নির্দেশে বলা হয়েছে, উক্ত সামগ্রীগুলির উৎপাদন ও বন্টনের ওপর রাজ্য ও কেন্দ্রশাসিত অঞ্চলগুলিকে নজরদারি চালাতে, যাতে অসাধু উপায়ে মজুত রেখে কালো বাজারি বন্ধ করা যায়।
CG/BD/SB
(Visitor Counter : 128
আয়ুষ
আয়ুষ এবং আধুনিক ওষুধের মধ্যে সমন্বয়
নয়াদিল্লী, ৯ ফেব্রুয়ারি, ২০২১
আধুনিক ওষুধ এবং আয়ুষের মধ্যে কোনো ক্ষেত্রেই ব্যবধান নেই। কারণ উভয় ব্যবস্থাপনায় দেশে স্বাস্থ্য ক্ষেত্রে নানান সমস্যা মোকাবিলার জন্য সমন্বিত পদ্ধতির সহযোগিতায় কাজ চালানো হচ্ছে। আধুনিক ওষুধ ও আয়ুষ পদ্ধতি উভয় ক্ষেত্রকে একত্রিত করে তোলার জন্য আয়ুষ মন্ত্রক একাধিক উদ্যোগ গ্রহণ করেছে।
ভারত সরকার প্রাথমিক স্বাস্থ্য কেন্দ্র, কমিউনিটি স্বাস্থ্য কেন্দ্র, জেলা হাসপাতালগুলিতে আধুনিক চিকিৎসা ব্যবস্থার পাশাপাশি আয়ুষ চিকিৎসা ব্যবস্থাপনায় নানান সুযোগ-সুবিধা চালু করেছে। চিকিৎসা করানোর জন্য আগত রোগীরা যাতে এক জানলা ব্যবস্থাপনার মাধ্যমে নিজেদের পছন্দমতো চিকিৎসার সুযোগ সুবিধা গ্রহণ করতে পারেন তারজন্য নানা ব্যবস্থা করা হয়েছে। স্বাস্থ্য ও পরিবার কল্যাণ মন্ত্রক আয়ুষ চিকিৎসা ও প্যারা-মেডিসিনের সঙ্গে যুক্ত ব্যক্তিদের প্রশিক্ষণের জন্য যথাযথ সাহায্যও দিচ্ছে। এমনকি আয়ুষ চিকিৎসা পরিকাঠামো উন্নয়ন, চিকিৎসা সরঞ্জাম ও ওষুধ কেনার জন্য যথাযথ সহায়তা দিয়েছে আয়ুষ মন্ত্রক। কেন্দ্রের অর্থ সাহায্যে পরিচালিত জাতীয় আয়ুষ মিশন প্রকল্পের আওতায় আয়ুষ মন্ত্রক আয়ুষ চিকিৎসার সুবিধার জন্য নানান ব্যবস্থা গ্রহণ করেছে। স্বাস্থ্য ও পরিবার কল্যাণ মন্ত্রকের অন্তর্গত ডিরেক্টরেট জেনারেল অফ হেল্থ সার্ভিস আয়ুষ মন্ত্রকের সহযোগিতায় ক্যান্সার, ডায়াবেটিস, কার্ডিও ভাসকুলার ডিজিজ অ্যান্ড স্ট্রোকের মতো সংক্রামক নয় এমন রোগের চিকিৎসা ও রোগ প্রতিরোধ বিষয়ে কার্যকরী পদক্ষেপ গ্রহণ করেছে। সেন্ট্রাল কাউন্সিল ফর রিসার্চ ইন ইউনানি মেডিসিন এবং সেন্ট্রাল কাউন্সিল ফর রিসার্চ ইন হোমিওপ্যাথি-এর মাধ্যমে দেশের বিভিন্ন জেলায় দৈনন্দিন জীবনের সঙ্গে সম্পর্কিত নানান রোগের চিকিৎসায় যথাযথ ব্যবস্থা করা হয়েছে। সেন্ট্রাল কাউন্সিল ফর রিসার্চ ইন আর্য়ুবেদ সায়েন্স আর্য়ুবেদ চিকিৎসায় প্রচলিত জৈব-ওষুধের ব্যবহারের বিষয়ে গবেষণার কাজ পরিচালনা করছে। এমনকি আর্য়ুবেদ ও অ্যালোপ্যাথি চিকিৎসা ক্ষেত্রে সমন্বয় সাধনের জন্য সেন্ট্রাল কাউন্সিল ফর রিসার্চ ইন আর্য়ুবেদ সায়েন্স গবেষণার কাজ চালিয়েছে এবং এক্ষেত্রে যথেষ্টই ভালো ফল মিলেছে। ডেঙ্গু, ডায়াবেটিক ফুট আলসার, এমনকি কোভিড-১৯এর রোগ নিরাময় বিষয়ে সেন্ট্রাল কাউন্সিল ফর রিসার্চ ইন হোমিওপ্যাথি আধুনিক ওষুধের সঙ্গে হোমিওপ্যাথিকে যুক্ত করে গবেষণার কাজ চালিয়েছে। যোগ চর্চাকে চিকিৎসা ক্ষেত্রের মূল ধারার সঙ্গে যুক্ত করার জন্য আয়ুষ মন্ত্রকের আওতাধীন মোরারজি দেশাই জাতীয় যোগা সংস্থা চারটি যোগ থেরাপি কেন্দ্র পরিচালনা করছে। আধুনিক চিকিৎসা এবং সিদ্ধা ব্যবস্থাপনার মধ্যে সমন্বয় সাধনের জন্য আয়ুষ মন্ত্রকের আওতাধীন চেন্নাইয়ে জাতীয় সিদ্ধা প্রতিষ্ঠা রায়পুরের এইমস হাসপাতালে ন্যাশনাল ইন্সটিটিউট অফ এপিডেমিওলজি-এর সঙ্গে সমঝোতাপত্র স্বাক্ষর করেছে।
রাজ্যসভায় এক প্রশ্নের লিখিত উত্তরে একথা জানিয়েছেন আর্য়ুবেদ, যোগা এবং ন্যাচারোপ্যাথি, ইউনানি, সিদ্ধা ও হোমিওপ্যাথি মন্ত্রকের অতিরিক্ত দায়িত্বপ্রাপ্ত প্রতিমন্ত্রী শ্রী কিরেন রিজিজু।
স্বাস্থ্যওপরিবারকল্যাণমন্ত্রক
কোভিড-১৯ সম্পর্কিত সর্বশেষ তথ্য
নতুন দিল্লি, ২৩ মে, ২০২২
দেশজুড়ে করোনা প্রতিষেধক টিকাকরণ অভিযানে এ পর্যন্ত মোট ১৯২.৩৮ কোটি টিকার ডোজ দেওয়া হয়েছে
ভারতের সক্রিয়ভাবে আক্রান্তের সংখ্যা বর্তমানে ১৪,৮৩২
সক্রিয়ভাবে আক্রান্তের পরিমাণ ০.০৩ শতাংশ
বর্তমানে আরোগ্যের হার ৯৮.৭৫ শতাংশ
গত ২৪ ঘন্টায় ২,০৯৯ জন সুস্থ হয়ে উঠেছেন।
সুস্থতার সংখ্যা মোট বেড়ে হয়েছে ৪,২৫,৯৯,১০২
গত ২৪ ঘণ্টায় নতুন করে আক্রান্তের সংখ্যা ২,০২২
দৈনিক আক্রান্তের হার ০.৬৯ শতাংশ
সাপ্তাহিক ভিত্তিতে আক্রান্তের হার ০.৪৯ শতাংশ
এ পর্যন্ত ৮৪.৭০ কোটি নমুনা পরীক্ষা করা হয়েছে
গত ২৪ ঘন্টায় ২,৯৪,৮১২টি নমুনা পরীক্ষা করা হয়েছে
CG/ SB
(Visitor Counter : 91
প্রধানমন্ত্রীরদপ্তর
মহিলা-কেন্দ্রিক উন্নয়নে আমরা শুরু থেকেই অগ্রাধিকার দিয়েছি: প্রধানমন্ত্রী
নয়াদিল্লি, ০১ জুন, ২০২২
প্রধানমন্ত্রী শ্রী নরেন্দ্র মোদী বলেছেন, মহিলাদের ক্ষমতায়নে সরকার গত আট বছর করণীয় সবকিছুই করেছে। তিনি আরও বলেছেন, মহিলা-কেন্দ্রিক উন্নয়নের পরিণাম-স্বরূপ আমাদের মা, বোন ও কন্যাদের জীবনযাপন সহজ হয়েছে এবং তাঁরা দেশের অগ্রগতিতে বড় অবদান রাখছেন।
এক ট্যুইটে প্রধানমন্ত্রী বলেছেন, “মহিলাদের ক্ষমতায়নে সরকার গত আট বছর করণীয় সবকিছুই করেছে। তিনি আরও বলেছেন, মহিলা-কেন্দ্রিক উন্নয়নের পরিণাম-স্বরূপ আমাদের মা, বোন ও কন্যাদের জীবনযাপন সহজ হয়েছে এবং তাঁরা দেশের অগ্রগতিতে বড় অবদান রাখছেন”।
CG/BD/SB
(
প্রধানমন্ত্রীরদপ্তর
ছট উপলক্ষ্যে প্রধানমন্ত্রীর শুভেচ্ছা
নতুনদিল্লি, ১০ই নভেম্বর, ২০২১
প্রধানমন্ত্রী শ্রী নরেন্দ্র মোদী ছটপূজা উপলক্ষ্যে জনসাধারণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন; “ সূর্য উপাসনার মহাপর্ব ছটে আপনাদের সকলকে অনেক শুভকামনা জানাই। ছটী মাইয়া সকলকে সুস্বাস্থ্য ও সুখ-সৌভাগ্য প্রদান করুন।“
CG/CB/NS
(
ক্ষুদ্র, অতিক্ষুদ্রওমাঝারিশিল্পমন্ত্রক
এনএসআইসি সতর্কতা সচেতনতা সপ্তাহ উদযাপন করছে
নয়াদিল্লী, ২৮ অক্টোবর, ২০২০
সতকর্তা সচেতনতা সপ্তাহ উদযাপনের অঙ্গ হিসেবে ন্যাশনাল স্মল ইন্ডাস্ট্রিজ কর্পোরেশন  তার কর্মীদের, সংস্থার জন্য ঐক্যের শপথ পাঠ করিয়েছে। অতি ক্ষুদ্র ক্ষুদ্র মাঝারি শিল্পোদ্যোগ মন্ত্রকের অধীনস্থ এই সংস্থার ডিরেক্টর  শ্রী পি উদয় কুমার, ডিরেক্টর  শ্রী গৌরাঙ্গ দীক্ষিত এবং মুখ্য ভিজিলেন্স আধিকারিক শ্রী রাজন ত্রেহান সহ সংস্থার কর্মচারীরা শপথ গ্রহণের সময় উপস্থিত ছিলেন। নাগরিকদের অংশগ্রহণের মধ্যে দিয়ে জনজীবনে সংহতিকে উৎসাহিত করার জন্য এনএসআইসি অঙ্গীকারবদ্ধ হয়েছে। কর্মীদের কোভিড-১৯ এর বিরুদ্ধে লড়াইয়ের জন্য সব নিয়ম কঠোরভাবে মেনে চলার পরামর্শ দেওয়া হয়েছে। এই সংস্থা সতর্ক ভারত, সমৃদ্ধ ভারত এই ভাবনায় ২৭শে অক্টোবর থেকে দোশরা নভেম্বর পর্যন্ত সতর্কতা সচেতনতা সপ্তাহ উদযাপন করছে।
CG/CB/NS
(Visitor Counter : 74
কৃষিমন্ত্রক
পূর্ববর্তী সরকারগুলির তুলনায় নরেন্দ্র মোদী গঠিত সরকার কৃষকদের জীবনধারণের মানোন্নয়নে যথেষ্ট সচেষ্ট হয়েছে : রাধামোহন সিং
নয়াদিল্লি, ০৭ আগস্ট, ২০১৮
পূর্ববর্তী সরকারগুলির তুলনায় প্রধানমন্ত্রী শ্রী নরেন্দ্র মোদীর নেতৃত্বে গঠিত সরকার কৃষকদের জীবনধারণের মানোন্নয়ন এবং কৃষি ক্ষেত্রের উন্নতিসাধনের জন্য বিভিন্ন গুরুত্বপূর্ণ পদক্ষেপ করেছে। এই মন্তব্য করেছেন কেন্দ্রীয় কৃষি এবং কৃষক কল্যাণ মন্ত্রী শ্রী রাধামোহন সিং। শ্রী সিং বিভিন্ন সময়ে বলেছেন, কৃষক সংক্রান্ত জাতীয় কমিশন বা এনসিএফ-এর প্রতিবেদন নিয়ে মোদী সরকারের নিষ্ক্রিয়তা প্রসঙ্গে বিভিন্ন প্রশ্ন তোলা হয়েছে। তবে সত্যিটা হচ্ছে যে, ২০০৬-এর এই প্রতিবেদনের ভিত্তিতে পূর্বতন সরকারগুলির তুলনায় প্রধানমন্ত্রী শ্রী নরেন্দ্র মোদীর নেতৃত্বে গঠির সরকার কৃষকদের জীবনধারণের মনোন্নয়ন এবং কৃষি ক্ষেত্রের উন্নতিসাধনের জন্য বিভিন্ন গুরুত্বপূর্ণ পদক্ষেপ করেছে। ডঃ স্বামীনাথন তাঁর লেখা নিবন্ধ যেটি একটি ইংরাজি দৈনিকে প্রকাশিত হয়েছে, তাতে এই বিষয়টি স্বীকার করেছেন। ঐ ইংরাজি দৈনিকে তিনি লিখেছেন, ২০০৬-এ এনসিএফ প্রতিবেদন উপস্থাপিত হলেও এটি নিয়ে খুব কম কাজই হয়েছে প্রধানমন্ত্রী শ্রী নরেন্দ্র মোদীর নেতৃত্বে গঠিত সরকারের আগে। সৌভাগ্যবশত, বিগত চার বছরে কৃষকদের আয় বাড়ানোর জন্য বিভিন্ন গুরুত্বপূর্ণ সিদ্ধান্ত নেওয়া হয়েছে।
কৃষকরা যাতে তাঁদের উৎপাদিত ফসলের সঠিক মূল্য পায়, তার জন্য প্রধানমন্ত্রী শ্রী নরেন্দ্র মোদীর নেতৃত্বে গঠিত সরকার প্রতিশ্রুতি অনুযায়ী সম্প্রতি ২০১৮-র খরিফ শস্যের ন্যূনতম সহায়ক মূল্য বাড়িয়েছে। ডঃ স্বামীনাথন আরও বলেছেন, এনসিএফ-এর প্রতিবেদনের ভিত্তিতে সম্প্রতি যে পারিশ্রমিক মূল্য ঘোষণা করা হয়েছে, সেটি অর্থনৈতিকভাবে কৃষি কাজ টিকিয়ে রাখার ক্ষেত্রে গুরুত্বপূর্ণ সিদ্ধান্ত। সরকার তার বিজ্ঞপ্তিতে ২০১৮-র খরিফ শস্যের জন্য ন্যূনতম সহায়ক মূল্য উৎপাদনে যে খরচ পড়ে, তার ন্যুনতম ১৫০ শতাংশ করেছে। মোটা দানার শস্যের ক্ষেত্রে তা ১৫০ শতাংশ থেকে ২০০ শতাংশ করা হয়েছে।
SSS/SB…
(Visitor Counter : 29
প্রধানমন্ত্রীরদপ্তর
প্রধানমন্ত্রী গুজরাটে সর্দার সরোবর বাঁধে ‘নমামী নর্মদা উৎসব’-এ অংশ নিলেন
কেভাড়িয়ায় প্রজাপতি পার্ক, ইকো ট্যুরিজম এলাকা ঘুরে দেখলেন
স্ট্যাচু অফ ইউনিটি গুজরাটকে বিশ্ব পর্যটন মানচিত্রে এনে দিয়েছে, বললেন প্রধানমন্ত্রী
জম্মু ও কাশ্মীর সংক্রান্ত সরকারের দৃঢ় সিদ্ধান্তের পিছনে রয়েছে সর্দার প্যাটেলের স্বপ্ন : প্রধানমন্ত্রী
সরকারের সিদ্ধান্তে জম্মু , কাশ্মীর ও লাদাখের মানুষের সমৃদ্ধি ও আস্হা ফিরে আসবে বলে প্রত্যয়ী প্রধানমন্ত্রী
নয়াদিল্লি, ১৭ সেপ্টেম্বর, ২০১৯
প্রধানমন্ত্রী শ্রী নরেন্দ্র মোদী বুধবার গুজরাটের কেভাড়িয়ায় ‘নমামী নর্মদা উৎসব’-এ যোগ দেন। সর্দার সরোবর বাঁধের মোট জলধারণ ক্ষমতা ১৩৮.৬৮ মিটার পূর্ণ হওয়ার প্রেক্ষিতে গুজরাট সরকার এই উৎসবের আয়োজন করেছে। ২০১৭ সালে বাঁধের উচ্চতা বাড়ানোর পর এই প্রথমবার গত ১৬ই সেপ্টেম্বর সোমবার জলস্তর সর্বোচ্চ সীমায় পৌঁছায়। এই উপলক্ষ্যে প্রধানমন্ত্রী বাঁধ সংলগ্ন এলাকায় গুজরাটের জীবনরেখা নর্মদা নদীর জল নিয়ে পুজার্চনায় অংশ নেন।
পরে প্রধানমন্ত্রী কেভাড়িয়ায় গড়ে ওঠা খালভানি ইকো পর্যটন কেন্দ্র এবং একটি ক্যাকটাস গার্ডেন ঘুরে দেখেন। কেভাড়িয়ার প্রজাপতি উদ্যানে প্রধানমন্ত্রী একটি বাক্স থেকে অসংখ্য প্রজাপতি পরিবেশে ছেড়ে দেন। স্ট্যাচু অফ ইউনিটির কাছেই গড়ে ওঠা একতা নার্সারিও ঘুরে দেখেন। এরপর প্রধানমন্ত্রী ‘স্ট্যাচু অফ ইউনিটি’র কাছে এক জনসভায় ভাষণ দেন।
প্রধানমন্ত্রী বলেন, ‘সর্দার সরোবর বাঁধে জলস্তর ১৩৮ মিটার উচ্চতায় পৌঁছে যাওয়া দেখে আমি আনন্দিত। এই বাঁধ গুজরাটের মানুষের আশার আলো। কঠোর পরিশ্রমী লক্ষ লক্ষ কৃষকের কাছে এই বাঁধ আর্শিবাদ স্বরূপ।’
মার্কিন যুক্তরাষ্ট্রের ‘স্ট্যাচু অফ লিবার্টি’র সঙ্গে স্ট্যাচু অফ ইউনিটি’তে পর্যটক সমাগমের তুলনা টেনে প্রধানমন্ত্রী বলেন, ‘এই স্ট্যাচু উদ্বোধনের ১১ মাসের মধ্যেই এতো বিপুল সংখ্যক পর্যটককে আকৃষ্ট করেছে, যা ১৩৩ বছরের পুরানো স্ট্যাচু অফ ইউনিটি দেখতে আসা পর্যটকের সমান। স্ট্যাচু অফ ইউনিটির জন্য গুজরাটের কেভাড়িয়া বিশ্ব পর্যটনের মানচিত্রে জায়গা করে নিয়েছে। আমাকে জানানো হয়েছে গত ১১ মাসে দেশ-বিদেশ থেকে ২৩ লক্ষের বেশি পর্যটক স্ট্যাচু অফ ইউনিটি দেখতে এসেছেন।’ গড়ে প্রতিদিন ১০ হাজার পর্যটক স্ট্যাচু অফ লিবার্টি দেখতে আসেন। কিন্তু আপনাদের মনে রাখতে হবে এই স্ট্যাচু ১৩৩ বছরের পুরানো। অন্যদিকে, স্ট্যাচু অফ ইউনিটির বয়স কেবল ১১ মাস। তাসত্ত্বেও এই স্ট্যাচু গড়ে রোজ ৮ হাজার ৫০০র বেশি পর্যটককে আকৃষ্ট করেছে। এ এক অত্যাশ্চর্য ঘটনা বলে প্রধানমন্ত্রী বর্ণনা করেন।
উল্লেখ করা যেতে পারে যে, দেশের প্রথম স্বরাষ্ট্রমন্ত্রী, সর্দার বল্লভভাই প্যাটেলের জন্মের শতবার্ষিকী উদযাপন উপলক্ষ্যে গত বছরের ৩১শে অক্টোবর স্ট্যাচু অফ ইউনিটি উদ্বোধন করা হয়।
সর্দার প্যাটেলের দূরদৃষ্টির প্রশংসা করে প্রধানমন্ত্রী আরও বলেন, গত মাসে জম্মু ও কাশ্মীরকে নিয়ে সরকার যে সিদ্ধান্ত নিয়েছে তা ভারতের প্রাক্তন স্বরাষ্ট্রমন্ত্রীর আদর্শ থেকে অনুপ্রাণিত। জম্মু-কাশ্মীর রাজ্যকে দুটি কেন্দ্রশাসিত অঞ্চলে বিভাজনের সিদ্ধান্ত সর্দার প্যাটেলের আদর্শে অনুপ্রাণিত হয়েই নেওয়া হয়েছে। কয়েক দশক পুরানো সমস্যার সমাধানসূত্র খুঁজে বের করতেই সরকারের এই সিদ্ধান্ত বলে তিনি জানান। প্রধানমন্ত্রী বলেন, লক্ষ লক্ষ মানুষের সক্রিয় সমর্থনে জম্মু, কাশ্মীর ও লাদাখে সমৃদ্ধি তথা সেখানকার মানুষের আস্হা ফিরিয়ে আনা সম্ভব হবে বলেও তিনি দৃঢ় প্রত্যয়ী।
প্রধানমন্ত্রী বলেন, ‘আপনাদের সেবক, ভারতের অখন্ডতা ও শ্রেষ্ঠত্ব প্রতিষ্ঠার লক্ষ্যে সম্পূর্ণ প্রতিশ্রুতিবদ্ধ। বিগত ১০০ দিনে আমরা এই অঙ্গিকারকে সুদৃঢ় করেছি, নতুন সরকার পূর্বের তুলনায় এখন আরও দ্রুত গতিতে কাজ করবে এবং আরও বড় লক্ষ্যপূরণে এগিয়ে যাবে।’
SSS/BD/NS
(Visitor Counter : 139
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ১৭ই জুলাই, ২০২১
দেশজুড়ে টিকাকরণ অভিযানে এ পর্যন্ত ৩৯ কোটি ৯৬লক্ষ টিকা দেওয়া হয়েছে।
সারা দেশে এ পর্যন্ত মোট সুস্থ হয়েছেন ৩ কোটি ২ লক্ষ ২৭হাজার ৭৯২ জন।
কোভিড মুক্ত হওয়ার হার বেড়ে হয়েছে ৯৭.৩১%।
গত চব্বিশ ঘন্টায় আরোগ্য লাভ করেছেন ৪৩,৯১৬ জন।
গত ২৪ ঘন্টায় নতুন করে সংক্রমিত হয়েছেন ৩৮,০৭৯ জন।
ভারতে চিকিৎসাধীন সংক্রমিতের সংখ্যা বর্তমানে ৪,২৪,০২৫।
মোট সংক্রমিতের মাত্র ১.৩৬% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.১%।
পরপর ২৬ দিন দৈনিক সংক্রমিতের হার ৩%র কম౼আজ এই হার ১.৯১%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৪কোটি ২০ লক্ষ।
CG/CB/
(Visitor Counter : 173
রাষ্ট্রপতিরসচিবালয়
ছট পুজোর প্রাক্কালে দেশবাসীকে রাষ্ট্রপতির শুভেচ্ছা
নয়াদিল্লি, ০৯ নভেম্বর, ২০২১
রাষ্ট্রপতি শ্রী রাম নাথ কোবিন্দ ছট পুজোর প্রাক্কালে দেশবাসীকে শুভেচ্ছা জানিয়েছেন। এক বার্তায় রাষ্ট্রপতি বলেছেন, “ছট পুজোর উপলক্ষে আমি দেশে ও বিদেশে বসবাসরত আমাদের সকল নাগরিকদের ঊষ্ণ অভ্যর্থনা ও শুভেচ্ছা জানাই।
ছট পুজো দেশের অন্যতম প্রাচীণ উৎসব। অস্তগামী সূর্যকে ‘অর্ঘ্য’ নিবেদনের মধ্যে এর তাৎপর্য নিহিত। ভক্তরা এদিন দিনের বেলায় কঠোর উপবাস পালনের পর উৎসবের সমাপ্তিতে নদী ও পুকুরের জলে পবিত্র স্নান করেন। এই উৎসব সূর্য দেবতা ও প্রকৃতির সঙ্গে যুক্ত। প্রকৃতির সঙ্গে আমাদের চিরন্তন সম্পর্ককে এই উৎসব আরও দৃঢ় করে তুলুক, যা পরিবেশ রক্ষায় সাহায্য করবে”।
CG/SS/SB
(Visitor Counter : 139
প্রধানমন্ত্রীরদপ্তর
শ্রীমতী মুক্তা তিলকের প্রয়াণে প্রধানমন্ত্রীর শোক জ্ঞাপন
নয়াদিল্লি, ২২ ডিসেম্বর, ২০২২
প্রধানমন্ত্রী শ্রী নরেন্দ্র মোদী পুনের প্রাক্তন মেয়র এবং মহারাষ্ট্রের বিধায়ক শ্রীমতী মুক্তা তিলকের প্রয়াণে গভীর শোক প্রকাশ করেছেন।
এক ট্যুইট বার্তায় প্রধানমন্ত্রী বলেছেন;
“শ্রীমতী মুক্তা তিলকজি সমাজ সেবায় নিজেকে নিয়োজিত করেছিলেন। পুনের মেয়র থাকাকালীন তিনি মানুষের বিভিন্ন সমস্যার সমাধান করেছেন। বিজেপি-র প্রতি তাঁর আনুগত্য দলের কার্যকর্তারা সবসময় মনে রাখবেন। তাঁর প্রয়াণে আমি শোকাহত। শ্রীমতী তিলকের পরিবার-পরিজন ও সমর্থকদের সমবেদনা জানাই। ওঁ শান্তি।”
PG/CB/NS
(
প্রধানমন্ত্রীরদপ্তর
রাজ্য প্রতিষ্ঠা দিবসে ঝাড়খন্ডবাসীকে প্রধানমন্ত্রীর শুভেচ্ছা
নয়াদিল্লি, ১৫ নভেম্বর, ২০১৮
প্রধানমন্ত্রী শ্রী নরেন্দ্র মোদী ঝাড়খন্ডবাসীকে তাঁদের রাজ্যের প্রতিষ্ঠা দিবসে শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “ঝাড়খন্ডবাসীকে তাঁদের রাজ্য স্থাপনা দিবসে শুভেচ্ছা জানাই। ভগবান বীরসা মুন্ডার আশীর্বাদে আগামী বছরগুলিতে এই রাজ্য বিকাশ ও গৌরবের নতুন উচ্চতা লাভ করুক”।
CG/BD/SB…
(Visitor Counter : 85
প্রধানমন্ত্রীরদপ্তর
প্রধানমন্ত্রী ইসকন – এর নতুন দিল্লিতে গীতা আরাধনা মহোৎসবে যোগদান করেছেন
নয়াদিল্লি, ২৬ ফেব্রুয়ারি, ২০১৯
প্রধানমন্ত্রী শ্রী নরেন্দ্র মোদী আজ নতুন দিল্লিতে ইসকন – এর গ্লোরি অফ ইন্ডিয়া কালচার সেন্টারে গীতা আরাধনা মহোৎসবে যোগদান করেন।
শ্রী মোদী ইসকন ভক্তদের নির্মিত বিশালাকৃতি একটি ভগবত গীতার আবরণ উন্মোচন করেন। ৮০০ কিলোগ্রাম ওজনের এই গীতার পরিমাপ ২.৮ মিটার।
এই উপলক্ষে এক সভায় প্রধানমন্ত্রী বলেন, এই মহান গীতার আবরণ উন্মোচন করা প্রকৃতই সৌভাগ্যের বিষয়। তিনি বলেন, এই অনন্য পুস্তক বিশ্বের কাছে ভারতের জ্ঞানের প্রতীক।
প্রধানমন্ত্রী এ প্রসঙ্গে লোকমান্য তিলক রচিত ‘গীতা রহস্য’র কথা উল্লেখ করেন। লোকমান্য তিলক কারাবাসের সময়ে এই বইটি লিখেছিলেন। যেখানে তিনি ভগবান শ্রীকৃষ্ণের নিষ্কাম কর্ম প্রসঙ্গে সহজ ব্যাখ্যা করেছিলেন। শ্রী মোদী মহাত্মা গান্ধী রচিত ‘ভগবত গীতা অ্যাকর্ডিং টু গান্ধী’ বইটির কথা উল্লেখ করেন। এ প্রসঙ্গে তিনি জানান, এই বইয়ের একটি কপি প্রাক্তন মার্কিন রাষ্ট্রপতি মিঃ বারাক ওবামা-কে তিনি উপহার দিয়েছিলেন।
প্রধানমন্ত্রী বিশ্ব জুড়ে এই মহাকাব্য প্রচারের জন্য শ্রীল ভক্তিবেদান্ত প্রভুপাদজীর ভূমিকার প্রশংসা করেন।
প্রধানমন্ত্রী বলেন, আমাদের জীবনে সঙ্কটের সময়ে ভগবত গীতা পথপ্রদর্শকের কাজ করে। এই প্রসঙ্গে গীতার একটি বাণীর কথাও তিনি উল্লেখ করেন, যেখানে বলা আছে – ‘যখন আমরা মানবতার শত্রুর বিরুদ্ধে লড়াই করি, তখন পুণ্যশক্তি আমাদের সঙ্গে থাকে’। তিনি বলেন, গীতা জনগণ ও জাতির জন্য কাজ করতে উদ্বুদ্ধ করে।
প্রধানমন্ত্রী বলেন, মানবতার নানা সমস্যার সমাধান ভারতীয় মূল্যবোধ এবং সংস্কৃতির থেকে পাওয়া যায়। এ প্রসঙ্গে তিনি যোগ এবং আয়ুর্বেদের কথাও উল্লেখ করেন।
CG/CB/SB
(Visitor Counter : 413
নতুনওপুনর্নবীকরণযোগ্যজ্বালানিমন্ত্রক
নতুন ও পুর্ননবীকরণযোগ্য জ্বালানী মন্ত্রক, পুর্ননবীকরণ শক্তিপ্রকল্পগুলির রূপায়নের সময়সীমা কোভিড – ১৯ এর লকডাউনের কারণে আরো ৩০ দিন বাড়ালো
নতুন দিল্লি, ২১ এপ্রিল, ২০২০
নতুন ও পুর্ননবীকরণযোগ্য জ্বালানী মন্ত্রক জানিয়েছে, কোভিড–১৯ এর কারণে দেশজুড়ে লকডাউন জারি হবার পর পুর্ননবীকরণযোগ্য শক্তিপ্রকল্পগুলির রূপায়নের সময়সীমা বাড়ানো হল। মন্ত্রক, ১৭ এপ্রিলের জারি করা এক বিজ্ঞপ্তিতে জানিয়েছে, লকডাউনের সময়সীমার সঙ্গে অতিরিক্ত আরো ৩০ দিন যোগ করে প্রকল্পগুলির বাস্তবায়নের সময়সীমা বাড়ানো হলো। এই বাড়ানোর ফলে যে সব সংস্থা এই প্রকল্পগুলিতে কাজ করছে, তাদের কাছ থেকে এ সংক্রান্ত কোনো প্রমাণ চাওয়া হবে না।
মন্ত্রক জানিয়েছে, কোভিড–১৯ এর কারণে লকডাউন পরিস্থিতিতে “অনিবার্য পরিস্থিতি” হিসেবে বিবেচনা করা হবে। মন্ত্রক, এর আগে ২০ মার্চ বিভিন্ন দপ্তরকে জানিয়েছিল, করোনা ভাইরাসের ফলে যে কোনো প্রকল্পের বিলম্ব হওয়ার কারণটিকে অনিবার্য পরিস্থিতি হিসেবে বিবেচনা করতে হবে। মন্ত্রক, এই মর্মে বিদ্যুৎসচিব, সমস্ত রাজ্য ও কেন্দ্রশাসিত অঞ্চলের পুর্ননবীকরণযোগ্য জ্বালানী দপ্তরকে এবং অতিরিক্ত মুখ্যসচিব এবং প্রধান সচিবদের চিঠি পাঠিয়েছে।
(CG/CB/SFS
প্রধানমন্ত্রীরদপ্তর
শ্রী অটল বিহারী বাজপেয়ীর প্রয়াণ দিবসে প্রধানমন্ত্রীর শ্রদ্ধাজ্ঞাপন
নতুন দিল্লি, ১৬ অগাস্ট, ২০২৩
প্রধানমন্ত্রী শ্রী নরেন্দ্র মোদী দেশের ১৪০ কোটি মানুষের সঙ্গে প্রাক্তন প্রধানমন্ত্রী শ্রী অটল বিহারী বাজপেয়ীর প্রয়াণ দিবসে তাঁকে শ্রদ্ধা জানিয়েছেন ।
এক ট্যুইটবার্তায় প্রধানমন্ত্রী বলেছেন ;
“অবিস্মরণীয় অটলজীকে তাঁর প্রয়াণ দিবসে ভারতের ১৪০ কোটি মানুষের সঙ্গে আমি শ্রদ্ধা নিবেদন করছি । তাঁর নেতৃত্বদানে ভারত বিপুলভাবে উপকৃত হয়েছিল । দেশের প্রগতি এবং বিভিন্ন ক্ষেত্রে দেশকে একবিংশ শতাব্দীতে নিয়ে যাওয়ার ক্ষেত্রে তিনি মুখ্য ভূমিকা পালন করেছিলেন । ”
AC/SD/RAB
(
প্রধানমন্ত্রীরদপ্তর
ডঃ মনমোহন সিংজি-এর দ্রুত আরোগ্য কামনা করেছেন প্রধানমন্ত্রী
নতুন দিল্লি, ১৪ই অক্টোবর, ২০২১
প্রধানমন্ত্রী শ্রী নরেন্দ্র মোদী , ডঃ মনমোহন সিংজির সুস্বাস্থ্য ও দ্রুত আরোগ্য কামনা করেছেন।
এক ট্যুইট বার্তায় প্রধানমন্ত্রী বলেছেন, “ আমি ডঃ মনমোহন সিংজির সুস্বাস্থ্য ও দ্রুত আরোগ্য কামনা করি।“
CG/CB/SFS
(
কর্মী, জন-অভিযোগএবংপেনশনমন্ত্রক
কেন্দ্রীয় সরকারের পেনশনভোগীদের জন্য ডিজিটাল জীবন প্রমাণপত্র জমা দেওয়ার বিষয়ে হুগলী জেলায় প্রচারাভিযান আগামীকাল
কলকাতা, ২২ নভেম্বর ২০২২
পেনশন ও জন-অভিযোগ সংক্রান্ত মন্ত্রকের পেনশন ও পেনশনভোগীদের উন্নয়ন সংক্রান্ত দপ্তর কেন্দ্রীয় সরকারের পেনশনভোগীদের ডিজিটাল জীবন প্রমাণপত্র জমা দেওয়ার বিষয়ে দেশব্যাপী প্রচারাভিযান শুরু করেছে। ২০২১ সালের নভেম্বর মাসে মন্ত্রকের দায়িত্বপ্রাপ্ত মন্ত্রী ডঃ জিতেন্দ্র সিং অ্যান্ড্রয়েড মোবাইল ফোনের সাহায্যে মুখাবয়ব চিহ্নিতকরণের মাধ্যমে জীবন প্রমাণপত্র জমা দেওয়ার ব্যবস্থা চালু করেন।
বর্তমানে এই দপ্তর জীবন প্রমাণপত্র জমা দেওয়ার বিষয়টি আরও বেশি মাত্রায় জনগণের কাছে পৌঁছে দিতে দেশব্যাপী বিশেষ প্রচারাভিযান শুরু করেছে। ভারত সরকারের নথিভুক্ত সব পেনশনভোগীদের অ্যাসোসিয়েশন, পেনশন দেওয়া হয় এমন ব্যাঙ্ক, ভারত সরকারের সব মন্ত্রক ও দপ্তর এবং সিজিএইচএস স্বাস্থ্যকেন্দ্রকে এই ডিজিটাল জীবন প্রমাণপত্র প্রক্রিয়াটি নিয়ে প্রচার চালানোর কথা বলা হয়েছে।
সেই অনুযায়ী পশ্চিমবঙ্গের হুগলী জেলায় কেন্দ্রীয় সরকারের পেনশন ও পেনশনভোগীদের উন্নয়ন সংক্রান্ত দপ্তরের আধিকারিকরা এক বিশেষ শিবিরের আয়োজন করছেন। হুগলীর শ্রীরামপুরের স্টেট ব্যাঙ্ক অফ ইন্ডিয়া-তে এই শিবির আয়োজিত হবে। পেনশনভোগীরা এই কেন্দ্রে গিয়ে ডিজিটাল মাধ্যমে তাঁদের জীবন প্রমাণপত্র জমা দিতে পারেন। প্রথমবার জমা দেওয়ার জন্য আধার নম্বর, মোবাইল নম্বর, পিপিও নম্বর ও ব্যাঙ্কের অ্যাকাউন্ট নম্বর প্রয়োজন হবে।
উল্লেখ্য, এর আগে ব্যক্তিগতভাবে ব্যাঙ্কে গিয়ে জীবন প্রমাণপত্র জমা দিতে হত। বর্ষীয়ান পেনশনভোগীদের ব্যাঙ্কের বাইরে দীর্ঘ লাইনে ঘন্টার পর ঘন্টা অপেক্ষা করতে হত। বর্তমানে তাঁদের সুবিধার্থে আনা এই ব্যবস্থার মাধ্যমে ঘরে বসে একটি বোতামে ক্লিক করেই তাঁরা তাঁদের জীবন প্রমাণপত্র জমা দিতে পারছেন। রাজ্য সরকারের কর্মীদের জন্যও ট্রেজারি অফিস থেকে এই সুবিধা পাওয়া যাচ্ছে।
(PG/PM/DM